
Az RGM Solution Tanácsadó Korlátolt Felelősségű Társaság 34,98 millió forint vissza nem térítendő európai uniós támogatásban részesült a Széchenyi Terv Plusz program keretében, a DIMOP_PLUSZ-1.1.2/A-24-2025-00211 azonosítószámú projekt megvalósítására.

A projekt keretében egy olyan mesterséges intelligenciára épülő digitális platform kerül kifejlesztésre, amely az oktatási tartalmak feldolgozását, a tanulástámogatást és a duális képzéshez kapcsolódó megfelelőségi adminisztrációt integráltan és automatizáltan kezeli. A rendszer központi eleme egy Retrieval-Augmented Generation (RAG) technológiára épülő zárt tudásbázisú AI-asszisztens, amely kizárólag a kurzushoz tartozó tananyag alapján képes természetes nyelvű válaszokat generálni, visszakérdezni, kvízeket készíteni, és részletes tanulói analitikát szolgáltatni. 

A tanulástámogatáson túl a platform egyedülálló erőssége a beépített megfelelőségi modul, amely a képzési folyamat minden mozzanatát automatikusan dokumentálja. A rendszer képes: teljesítési naplókat, jelenléti íveket, tanúsítványokat és auditálható adminisztratív riportokat automatikusan előállítani. Ezek a dokumentumok időbélyeggel, tanuló- és kurzusazonosítóval ellátva kerülnek tárolásra, így bármely hatósági vagy belső audit esetén visszakereshetők. A megfelelőségi modul szorosan integrálódik a tanulástámogatáshoz: például egy sikeres kvíz automatikusan tanúsítványt generál, amely naplózásra kerül, míg a rendszer figyelmeztet a kötelező modulok elmaradására. A fejlesztés során kiemelt szempont a felhőalapú SaaS-architektúra, amely lehetővé teszi, hogy a mikro- és kisvállalkozások informatikai beruházás nélkül csatlakozhassanak a rendszerhez. A platform teljes egészében böngészőből használható, nincs szükség helyi szerverre, telepítésre vagy karbantartásra. 


További információ kérhető: 
Nagy Martin István
ügyvezető
info@rgmsolution.hu
Cím: RGM AI Asszisztens – Digitális tudástámogatás és adminisztráció

